b'\n_START_ARTICLE_\nMarty Sertich\n_START_SECTION_\nKarijera\n_START_PARAGRAPH_\nSvoje prve korake u hokeju na ledu Sertich ne na\xc4\x8dinio 2000. godine u lokalnom klubu svog rodnog grada Rosevillea. Nakon toga jednu je sezonu proveo u Sioux Falls Stampede koji se natjecao u USHL-u. 2002. godine Sertich se upisuje na koled\xc5\xbe Colorado te u sljede\xc4\x87e \xc4\x8detiri godine nastupa za hokeja\xc5\xa1ku mom\xc4\x8dad koled\xc5\xbea koja se natje\xc4\x8de u WCHA-u. Kao igra\xc4\x8d Colorado Collegea Sertich osvaja nagradu Hobey Baker u 2005. godini, osvojiv\xc5\xa1i 64 boda u sezoni te zauzev\xc5\xa1i prvo mjesto u dr\xc5\xbeavnom poretku. Iste te godine osvaja i nagradu za igra\xc4\x8da godine WCHA-a te nagradu za igra\xc4\x8da godine u hokeju na ledu na ameri\xc4\x8dkim koled\xc5\xbeima. 2006. godine bio je me\xc4\x91u deset finalista za nagradu Hobey Baker. U svojoj posljednjoj sezoni u Colorado Collegeu bio je kapetan mom\xc4\x8dadi. U \xc4\x8detiri sezone Sertich je uvijek bio u kadru prve mom\xc4\x8dadi, odnosno, nije propustio niti jednu utakmicu.\n_START_SECTION_\nDallas Stars (2006.-2008.)\n_START_PARAGRAPH_\n10. srpnja 2006. godine Sertich je, kao slobodan igra\xc4\x8d, potpisao dvogodi\xc5\xa1nji ugovor sa Dallas Starsima, ali nije imao prilike nastupiti za mom\xc4\x8dad. Naime, klub ga je poslao na dvogodi\xc5\xa1nje kaljenje u svoju podru\xc5\xbenicu Iowa Stars, koja se natje\xc4\x8de u AHL-u, te u sezoni 2006./07. Sertich zapo\xc4\x8dinje svoju profesionalnu karijeru. Prvu utakmicu u profesionalnoj karijeri odigrao je 7. listopada 2006. godine protiv San Antonio Rampage pri \xc4\x8demu je upisao svoju prvu asistenciju i bod. Prvi pogodak postigao je 8. listopada 2006. godine u utakmici protiv Houston Aeros. U dvije provedene sezone u Iowa Starsima upisao je 123 nastupa u regularnom dijelu sezona, odnosno, dva nastupa u doigravanju, te skupio sveukupno 85 bodova (s doigravanjem 86).\n_START_SECTION_\nColorado Avalanche (2009.)\n_START_PARAGRAPH_\n10. lipnja 2008. godine Sertich je pre\xc5\xa1ao u Colorado Avalanche u razmjeni u kojoj je Dallas Stars zauzvrat dobio dogovorni Avalancheov izbor u draftu 2009. godine. 24. lipnja 2008. godine Sertich i slu\xc5\xbebeno potvr\xc4\x91uje nastavak karijere u Avalancheu potpisav\xc5\xa1i vi\xc5\xa1egodi\xc5\xa1nji ugovor s klubom. Me\xc4\x91utim, klub ga \xc5\xa1alje u svoju podru\xc5\xbenicu Lake Erie Monsters koja sudjeluje u AHL-u s obzirom da je prva mom\xc4\x8dad dobro pokrivena na poziciji centra.'